รบกวนสอบถามคุณค่ะ ปกติจะทานยาเวลา 22.00 น. ของทุกวัน แต่ ลืมกินยาเม็ดที่ 1 และ เม็ดที่ 2 ของแผงใหม่อ่ะค่ะ ทานทีเดียว 2 เม็ด ในวันที่ 3 เลยได้ไหมค่ะ แล้ว วันที่ 3 ตอน 22.00 น. จะต้องทาน 1 เม็ดตามปกติ รึต้องทาน 2 เม็ดค่ะขอบค่ะ
สวัสดีค่ะ หากได้ลืมทานยาคุมกำเนิดเม็ดที่ 1 และ 2 ของแผงใหม่ เท่ากับขาดยาคุมที่เป็นเม็ดที่มีฮอร์โมนมานาน 9 วันแล้ว โอกาสที่จะตั้งครรภ์อาจมีได้ หากมีเพศสัมพันธ์ในช่วง 1-2 วันที่ได้ลืมทานยาดังกล่าวไปเนื่องจากเป็นช่วง 1-2 เม็ดแรกของยาคุมกำเนิดแผงใหม่ แนะนำให้ทานวันละ 1 เม็ดตามเวลาเดิมปกติไปได้เลย เพียงแต่ในช่วง 1-2 สัปดาห์หรือ 1-14 เม็ดที่ได้ทานนั้น ควรงดการมีเพศสัมพันธ์ไปก่อน หรือใช้ถุงยางอนามัยร่วมไปด้วย เพื่อให้ยาคุมกำเนิดได้เริ่มต้นออกฤทธิ์ใหม่ค่ะแต่หากได้ทานไป 2 เม็ดใน 1 วันไปแล้ว ในวันต่อก็ให้ทาน 1 เม็ดตามเวลาเดิมปกติค่ะ และควรงดการมีเพศสัมพันธ์ไปก่อน หรือใช้ถุงยางอนามัยร่วมไปด้วยดังกล่าวไปค่ะ